Quan se devantoron totz istos castiellos y torres, a sobén se creyeron chunto con nuclios de población a o suyo canto, encara que belluns, como os de Royta, Liso y mesmo o de Sibirana, hue han desapareixito. Cal parar cuenta tamién que a mayor parte d'os tenentes (o termin con o qualo se conoix a os chefes melitars que se trobaban a o mando d'os castiellos, torres y torrazas) yeran d'orichen navarro, encara que a población que hi plegaba teneba quantos oríchens, habendo-ie navarros, aragoneses u tamién occitans que proveniban de l'atro canto d'os Pireneus y que estioron l'alazet d'os muitos occitans que aduyoron a conformar l'actual pueblo aragonés.